**În mine - apă din primordiala mare**

*Elena Armenescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La semnul degetului nevăzut

Al demiurgului

Mă trezesc

Întregindu-mă ca un cerc,

Apoi ca osferă transparentă

În care ai turnat apă

Și pești imperiali o colindă.

Apa din primordiala mare,

Din marea Sarmatică

Din oceanele fierbinți

În arterele și venele mele

Scăldându-mi interioarele

Malurile

Hrănindu-mi iluzia

Că înțeleg și transcriu

Limba mărilor

Vibrând, în fidelitatea mea

Izbindu-mă sau alunecând

Pe lângă stânci-să văd,să simt

Să-mi câștig putere și harul

De accedere

În tainicul ei ascunziș.

Intru înălțându-mă

Înțelegând...